CELEX: 62010CA0442
Language: et
Date: 2011-12-01 00:00:00
Title: Kohtuasi C-442/10: Euroopa Kohtu (neljas koda) 1. detsembri 2011 . aasta otsus (Court of Appeali (England & Wales) (Civil Division) eelotsusetaotlus — Ühendkuningriik) — Churchill Insurance Company Limited versus Benjamin Wilkinson ning Tracy Evans versus Equity Claims Limited (Kohustuslik liikluskindlustus — Direktiiv 84/5/EMÜ — Artikli 1 lõige 4 ja artikli 2 lõige 1 — Kolmandast isikust kannatanu — Otsene või kaudne juhtimisvolitus — Direktiiv 90/232/EMÜ — Artikli 1 esimene lõik — Direktiiv 2009/103/EÜ — Artikkel 10, artikli 12 lõige 1 ja artikli 13 lõige 1 — Liiklusõnnetuses kannatanu, kes viibib kaassõitjana sõidukis, mille juhina ta on kindlustatud — Kindlustuspoliisiga kindlustamata isiku juhitud sõiduk — Kindlustatud kannatanu, kes ei jää kindlustuse alt välja)

4.2.2012   
            
            
               ET
            
            
               Euroopa Liidu Teataja
            
            
               C 32/10
            
         Euroopa Kohtu (neljas koda) 1. detsembri 2011. aasta otsus (Court of Appeali (England & Wales) (Civil Division) eelotsusetaotlus — Ühendkuningriik) — Churchill Insurance Company Limited versus Benjamin Wilkinson ning Tracy Evans versus Equity Claims Limited
   (Kohtuasi C-442/10) (1)
   
   (Kohustuslik liikluskindlustus - Direktiiv 84/5/EMÜ - Artikli 1 lõige 4 ja artikli 2 lõige 1 - Kolmandast isikust kannatanu - Otsene või kaudne juhtimisvolitus - Direktiiv 90/232/EMÜ - Artikli 1 esimene lõik - Direktiiv 2009/103/EÜ - Artikkel 10, artikli 12 lõige 1 ja artikli 13 lõige 1 - Liiklusõnnetuses kannatanu, kes viibib kaassõitjana sõidukis, mille juhina ta on kindlustatud - Kindlustuspoliisiga kindlustamata isiku juhitud sõiduk - Kindlustatud kannatanu, kes ei jää kindlustuse alt välja)
   2012/C 32/17
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (England & Wales) (Civil Division)
   
      Põhikohtuasja pooled
   
   
      Kaebuse esitajad: Churchill Insurance Company Limited, Tracy Evans
   
      Vastustajad: Benjamin Wilkinson, Equity Claims Limited
   
      Ese
   
   Eelotsusetaotlus — Court of Appeal (England & Wales) (Civil Division) — Euroopa Parlamendi ja nõukogu 16. septembri 2009. aasta direktiivi 2009/103/EÜ mootorsõidukite kasutamise tsiviilvastutuskindlustuse ja sellise vastutuse kindlustamise kohustuse täitmise kohta (ELT L 263, lk 11) artikli 12 lõike 1 ja artikli 13 lõike 1 tõlgendamine — Liiklusõnnetuses kannatanu, kes viibis õnnetuse toimumise ajal kaassõitjana sõidukis, mille juhtimiseks ta oli kindlustatud, kuid mida juhtis isik, kes ei olnud kindlustatud, kuid kellele kannatanu oli andnud loa sõidukit juhtida — Siseriiklikud õigusnormid, mille toimel jääb liiklusõnnetuses kannatanu kindlustuse alt välja
   
      Resolutsioon
   
   
               1.
            
            
               Nõukogu 14. mai 1990. aasta kolmanda direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artikli 1 esimest lõiku ja nõukogu 30. detsembri 1983. aasta teise direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artikli 2 lõiget 1 tuleb tõlgendada nii, et nendega on vastuolus siseriiklikud õigusnormid, mille toimel kindlustusandja vabastatakse automaatselt liiklusõnnetuses kannatanule hüvitise maksmise kohustusest, kui õnnetuse põhjustas kindlustuspoliisiga kindlustamata juht ja kui kannatanu oli õnnetuse ajal sõidukis kaassõitja, oli selle juhtimiseks kindlustatud ja oli andnud juhile loa seda sõidukit juhtida.
            
         
               2.
            
            
               Vastus esimesele küsimusele ei ole erinev sõltuvalt sellest, kas kindlustatud kannatanu teadis, et isik, kellel ta lubas sõidukit juhtida, ei olnud selleks kindlustatud, või kas ta uskus, et juht on kindlustatud, või veel sellest, kas ta sellele asjaolule mõtles või ei mõelnud.
            
         
      (1)  ELT C 346, 18.12.2010.